CELEX: 62020CN0644
Language: et
Date: 2020-11-26 00:00:00
Title: Kohtuasi C-644/20: Eelotsusetaotlus, mille on esitanud Sąd Okręgowy w Poznaniu (Poola) 26. novembril 2020 – W. J. versus L. J. ja J. J., keda esindab seaduslik esindaja A. P.

15.2.2021   
            
            
               ET
            
            
               Euroopa Liidu Teataja
            
            
               C 53/26
            
         
      Eelotsusetaotlus, mille on esitanud Sąd Okręgowy w Poznaniu (Poola) 26. novembril 2020 – W. J. versus L. J. ja J. J., keda esindab seaduslik esindaja A. P.
      (Kohtuasi C-644/20)
      (2021/C 53/34)
      Kohtumenetluse keel: poola
      
         Eelotsusetaotluse esitanud kohus
      
      Sąd Okręgowy w Poznaniu
      
         Põhikohtuasja pooled
      
      
         Kaebuse esitaja: W. J.
      
         Vastustaja: L. J. ja J. J., keda esindab seaduslik esindaja A. P.
      
         Eelotsuse küsimus
      
      Kas ülalpidamiskohustuste suhtes kohaldatavat õigust käsitleva 23. novembri 2007. aasta Haagi protokolli, mis kiideti Euroopa Ühenduse nimel heaks nõukogu 30. novembri 2009. aasta (1) otsusega 2009/941/EÜ (ELT 2009, L 331, lk 17), artikli 3 lõikeid 1 ja 2 tuleb tõlgendada nii, et ülalpidamiskohustuste suhtes õigustatud alaealine võib saada uue peamise elukoha riigis, kus teda on õigusvastaselt kinni peetud, kui kohus on määranud, et õigustatud isik peab naasma riiki, kus oli tema peamine elukoht vahetult enne õigusvastast kinnipidamist?
      
         (1)  ELT 2009, L 331, lk 17.